text: Politiet lukker to værtshuse
  12 august 2017 kl. 04.33
  To værtshuse er i nat blevet lukket af politiet, fordi ejerne ikke overholdt deres bevilling.
  Politiet var i nat på værtshuskontrol i det Sydjyske.
  Det resulterede i, at et værtshus i Aabenraa blev lukket her til morgen klokken 05.30, da indehaveren skænkende alkohol til gæster efter klokken 05, hvor hans bevilling gik til.
  Erik Lindholdt, vagtchef, Syd- og Sønderjyllands Politi: "Vi laver jævnligt de her værtshuskontroller, men det er usædvanligt, at vi må lukke hele to værtshuse på samme nat."
  - Værtshuset blev lukket med det samme, og nu venter der ejeren en bøde og en anmærkning i vedkommendes bevilling, fortæller vagtchef Erik Lindholdt, Syd- og Sønderjyllands Politi til TV SYD
  Også et værtshus i Tinglev måtte i nat lukke og slukke før tid.
  Klokken 01.27 lagde politiet vejen forbi værtshuset, og også her valgte de at lukke det, da ejeren ikke overholdt bevillingen.
  - I deres bevilling står der, at der skal være dørmænd på arbejde, når værtshuset har åbent til klokken 05, og det var der ikke. Da de heller ikke kunne skaffe nogen i nat, blev de også lukket, siger vagtchefen.
  Begge værtshusejere kan se frem til bøder og anmærkninger i deres bevilling.
  - Vi laver jævnligt de her værtshuskontroller, men det er usædvanligt, at vi må lukke hele to værtshuse på samme nat, siger Erik Lindholdt.
  